**Obrasci i dokumentacija koju subjekt dostavlja za naknadu štete:**

Sukladno članku 101. stavku 6. Zakona o zdravlju životinja, za potrebe naknade štete za mjere provedene pri suzbijanju afričke svinjske kuge, subjekt podnosi zahtjev za utvrđivanje prava na naknadu štete i visinu naknade štete Ministarstvu poljoprivrede najkasnije u roku od 60 dana od dana nastanka štete.

Popis dokumentacije koju je potrebno prikupiti i evidencije koje je potrebno čitko ispuniti i dostaviti Ministarstvu poljoprivrede:

1. Obrazac „Zahtjev za naknadu štete“ – čitko i u potpunosti ispunjen točnim podatcima
2. Obrazac „Izjava o osobnim podatcima“ – potpisati
3. Zapisnik o sumnji s usmenim rješenjem o provedbi mjera (kod nalaza kliničkih znakova bolesti, usmrćivanje može biti izvršeno bez uzorkovanja krvi, tada nema dokumenata pod brojevima 4. i 5.)
4. Laboratorijski nalaz Hrvatskog veterinarskog instituta (ukoliko je uzorkovana krv svinja)
5. Rješenje o usmrćivanju nakon pozitivnog laboratorijskog nalaza na afričku svinjsku kugu
6. Komercijalni dokumenti „Agroproteinke“ o odvozu usmrćenih svinja
7. Tablica „Evidencija usmrćenih svinja“ – ispuniti i težinu uskladiti s podatcima s „Komercijalnog dokumenta“ „Agroproteinke“
8. Zapisnik o kontroli izvršenja rješenja
9. Obrazac „Izjava“ o točnoj adresi, OIB, broj računa banke (IBAN) i naziv banke kod koje je otvoren račun.
10. Izjava o **korištenju / nekorištenju** **Podmjere 17.1 - „Osiguranje usjeva, životinja i biljaka“** u 2023. godini. Ukoliko je subjekt korisnik Podmjere, doznačiti preslike Police i svih pripadajućih dijelova (pogledati „Izjavu“).





**IZJAVE PODNOSITELJA ZAHTJEVA**

OPĆA IZJAVA

|  |
| --- |
| **Ja, dolje potpisani, pod materijalnom i kaznenom odgovornošću, izjavljujem:** |
| Da su svi podatci u Zahtjevu i pratećoj dokumentaciji istiniti i točni, te da sam upoznat s posljedicama davanjem netočnih i krivih podataka. |
| Da dopuštam korištenje osobnih podataka (ime i prezime, OIB, e-mail adresa, kućna adresa i broj telefona/mobitela/adrese elektroničke pošte/web adrese, odnosno podaci koji inače nisu javno dostupni) i podataka iz službenih evidencija (naziv firme, obrta, zadruge, OIB, adresa, broj telefona i sl.) u skladu s propisima koji uređuju zaštitu osobnih i drugih podataka te podataka koji se prikupljaju kroz obrasce, a koji se upotrebljavaju za provedbu naknada štete. |
| Da se slažem s načinom prikupljanja te dopuštam obradu i korištenje podataka navedenih u Obrascu za naknadu štete. |
| Da sam suglasan/a sa izvještavanjem javnosti o davanju informacija za naknadu štete |
| Da ću omogućiti službenu kontrolu i reviziju te pristup dokumentaciji vezanoj za poslove koji su predmet ovoga zahtjeva za naknadu štete Ministarstvu poljoprivrede, Državnom inspektoratu Republike Hrvatske, ovlaštenim predstavnicima Europske komisije i drugih nadležnih nadzornih/revizorskih tijela. |
| Da ne koristim dvostruko financiranje, odnosno da ista nastala šteta neće biti financirana iz različitih izvora. |
| *Mjesto i datum:* |
| *Ime i prezime te potpis podnositelja zahtjeva:* |





